ישיבת מליאה, כנסת 25, פרוטוקול מספר 1, 2022-11-15 00:00

מיקי לוי: תודה רבה לכבוד נשיא המדינה

מיקי לוי: מזכיר הכנסת, בבקשה

דן מרזוק: מזמור קכ"ב בתהילים מפי מוישי הולצברג:     "שיר המעלות לדוד שמחתי באמרים לי בית ה' נלך

דן מרזוק:  עומדות היו רגלינו בשערייך ירושלים

דן מרזוק:  ירושלים הבנויה כעיר שחוברה לה יחדו

דן מרזוק:  ששם עלו שבטים, שבטי-יה עדות לישראל להודות לשם ה'

דן מרזוק:  כי שמה ישבו כסאות למשפט, כסאות לבית דוד

דן מרזוק:  שאלו שלום ירושלים, ישליו אהביך

דן מרזוק:  יהי שלום בחילך, שלוה בארמונותיך

דן מרזוק:  למען אחי ורעי אדברה נא שלום בך

דן מרזוק:  למען בית ה' אלהינו אבקשה טוב לך"

דן מרזוק:      קטעים מתוך ההכרזה על הקמת מדינת ישראל (בקולו של דוד בן-גוריון, יושב-ראש מועצת העם, ביום ה' באייר התש"ח, 14 במאי 1948):     "בארץ ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל-אנושיים והוריש לעולם כולו את ספר הספרים הנצחי

דן מרזוק:       מדינת ישראל תהא פתוחה לעלייה היהודית ולקיבוץ גלויות

דן מרזוק:  תשקוט על פיתוח הארץ לטובת כל תושביה

דן מרזוק:  מדינת ישראל תהא מושתת על יסודות החירות, הצדק והשלום לאור חזונם של נביאי ישראל, תקיים שוויון זכויות חברתי ומדיני גמור לכל אזרחיה, בלי הבדל דת וגזע ומין

דן מרזוק:  תבטיח חופש דת, מצפון, חינוך, תרבות ולשון

דן מרזוק:  תשמור על המקומות הקדושים של כל הדתות

דן מרזוק:       אנו מושיטים יד שלום ושכנות טובה לכל המדינות השכנות ועמיהם וקוראים להם לשיתוף פעולה, עזרה הדדית עם העם היהודי העצמאי בארצו"

מיקי לוי: תודה רבה

מיקי לוי: נעבור להצהרת האמונים

מיקי לוי:  חברות וחברי הכנסת, אקרא בפניכם את נוסח הצהרת האמונים, וכל אחד ואחת, בהיקרא שמו, יצהיר: "מתחייב אני" או "מתחייבת אני"

מיקי לוי: אבקש ממזכיר הכנסת לקרוא בשמות חברות וחברי הכנסת הנבחרים, וכל אחד בהיקרא שמו יצהיר: "מתחייב אני" או "מתחייבת אני"

מיקי לוי:  בבקשה

דן מרזוק: (קורא בשמות חברי הכנסת)     משה אבוטבול		–   מתחייב אני יולי יואל אדלשטיין	–   מתחייב אני אמיר אוחנה		–   מתחייב אני ינון אזולאי		–   מתחייב אני גדי איזנקוט		–   מתחייב אני ישראל אייכלר		–   מתחייב אני ואליד אל הואשלה	–   מתחייב אני קארין אלהרר		–   מתחייבת אני זאב אלקין		–   מתחייב אני דוד אמסלם		–   מתחייב אני אופיר אקוניס		–   מתחייב אני משה ארבל		–   מתחייב אני יעקב אשר		–   מתחייב אני אוריאל בוסו		–   מתחייב אני דבי ביטון		–   מתחייבת אני חיים ביטון		–   מתחייב אני מיכאל מרדכי ביטון	–   מתחייב אני דוד ביטן			–   מתחייב אני בועז ביסמוט		–   מתחייב אני ולדימיר בליאק		–   מתחייב אני עמיחי בן אליהו		–   מתחייב אני מירב בן ארי		–   מתחייבת אני רם בן ברק		–   מתחייב אני איתמר בן גביר		–   מתחייב אני יואב בן צור		–   מתחייב אני אברהם בניהו בצלאל	–   מתחייב אני אורנה ברביבאי		–   מתחייבת אני ניר ברקת		–   מתחייב אני טלי גוטליב		–   מתחייבת אני יצחק גולדקנופ		–   מתחייב אני מאי גולן			–   מתחייבת אני יואב גלנט		–   מתחייב אני גילה גמליאל		–   מתחייבת אני בנימין גנץ		–   מתחייב אני משה גפני		–   מתחייב אני סימון דוידסון		–   מתחייב אני אבי דיכטר		–   מתחייב אני גלית דיסטל אטבריאן	–   מתחייבת אני אלי דלל			–   מתחייב אני דני דנון			–   מתחייב אני שלום דנינו		–   מתחייב אני אריה מכלוף דרעי	–   מתחייב אני  שרן מרים השכל		–   מתחייבת אני  ניסים ואטורי		–   מתחייב אני מיכל וולדיגר		–   מתחייבת אני יצחק שמעון וסרלאוף	–   מתחייב אני מכלוף מיקי זוהר		–   מתחייב אני  יאסר חוג'יראת		–   מתחייב אני אימאן ח'טיב יאסין	–   מתחייבת אני  ווליד טאהא		–   מתחייב אני  בועז טופורובסקי		–   מתחייב אני  משה טור פז		–   מתחייב אני  אחמד טיבי		–   מתחייב אני  יוסף טייב		–   מתחייב אני  אוהד טל			–   מתחייב אני  יעקב טסלר		–   מתחייב אני  חילי טרופר		–   מתחייב אני  אלי כהן			–   מתחייב אני  אלמוג כהן		–   מתחייב אני  מאיר כהן		–   מתחייב אני  מירב כהן		–   מתחייבת אני מתן כהנא		–   מתחייב אני  עופר כסיף		–   מתחייב אני  אופיר כץ		–   מתחייב אני חיים כץ			–   מתחייב אני ישראל כץ		–   מתחייב אני רון כץ			–   מתחייב אני יוראי להב הרצנו		–   מתחייב אני יריב לוין			–   מתחייב אני נעמה לזימי		–   מתחייבת אני אביגדור ליברמן		–   מתחייב אני יאיר לפיד		–   מתחייב אני טטיאנה מזרסקי		–   מתחייבת אני מרב מיכאלי		–   מתחייבת אני חנוך דב מלביצקי		–   מתחייב אני יוליה מלינובסקי		–   מתחייבת אני מיכאל מלכיאלי		–   מתחייב אני אבי מעוז		–   מתחייב אני אורי מקלב		–   מתחייב אני יעקב מרגי		–   מתחייב אני שרון ניר			–   מתחייבת אני בנימין נתניהו		–   מתחייב אני יואב סגלוביץ'		–   מתחייב אני יבגני סובה		–   מתחייב אני משה סולומון		–   מתחייב אני לימור סון הר מלך	–   מתחייבת אני אופיר סופר		–   מתחייב אני אורית מלכה סטרוק	–   מתחייבת אני עידית סילמן		–   מתחייבת אני בצלאל סמוטריץ'		–   מתחייב אני משה סעדה		–   מתחייב אני גדעון סער		–  מתחייב אני   מנסור עבאס		–   מתחייב אני איימן עודה		–   מתחייב אני יוסף עטאונה		–   מתחייב אני חמד עמאר		–   מתחייב אני צביקה פוגל		–   מתחייב אני עודד פורר		–   מתחייב אני מאיר פרוש		–   מתחייב אני יסמין פרידמן		–   מתחייבת אני אורית פרקש הכהן	–   מתחייבת אני מטי צרפתי הרכבי	–   מתחייבת אני יואב קיש		–   מתחייב אני גלעד קריב		–   מתחייב אני שלמה קרעי		–   מתחייב אני אליהו רביבו		–   מתחייב אני מירי מרים רגב		–   מתחייבת אני שמחה רוטמן		–   מתחייב אני עידן רול			–   מתחייב אני יואל רזבוזוב		–   מתחייב אני אפרת רייטן מרום	–   מתחייבת אני יפעת שאשא ביטון	–   מתחייבת אני אלון שוסטר		–   מתחייב אני אלעזר שטרן		–   מתחייב אני עמיחי שיקלי		–   מתחייב אני מיכל שיר סגמן		–   מתחייבת אני נאור שירי		–   מתחייב אני עאידה תומא סלימאן	–   מתחייבת אני פנינה תמנו		–   מתחייבת אני     ברכת הצלחה לחברי הכנסת העשרים-וחמש

מיקי לוי: אדוני הנשיא יצחק הרצוג וגב' מיכל הרצוג, אדוני ראש הממשלה יאיר לפיד וגב' ליהיא לפיד, נשיאת בית המשפט העליון השופטת אסתר חיות ומר דוד חיות, ראש האופוזיציה חבר הכנסת בנימין נתניהו וגב' שרה נתניהו, יושב-ראש הכנסת לשעבר דן תיכון וגב' לודמילה תיכון, שרי הממשלה, חברות וחברי הכנסת בעבר ובהווה ובני משפחותיהם, מבקר המדינה, נגיד בנק ישראל פרופ' אמיר ירון, מפכ"ל המשטרה רב-ניצב קובי שבתאי, נציבת שירות בתי הסוהר רב-גונדר קטי פרי, נציב כבאות והצלה רב-טפסר אייל כספי, מכובדיי סגל א' של המדינה, ראשי הנציגויות הזרות בישראל, ראשי העדות הדתיות בישראל, אורחים יקרים, מכובדיי כולם

מיקי לוי:  זה עתה שמענו את מזמור קכ"ב בספר תהילים שהוקרא על ידי מוישי הולצברג, בנם של הרב גבריאל ורבקה הולצברג, זכרם לברכה, שליחי חב"ד במומבאי שנרצחו לפני כ-14 שנים בפיגוע המזוויע בבית חב"ד

מיקי לוי:  מוישי הקריא בפנינו את המזמור מתוך ספר תהילים שאיתו התפללו הוריו – ושרד את התופת

מיקי לוי:  כאוד מוצל מאש מוישי מסמל את החיבור בין העבר לעתיד, את התקווה של עמנו לעתיד טוב יותר – תמיד

מיקי לוי:  אין ראוי ומתאים ממנו לעמוד כאן ברגע הקדוש הזה שבו מושבעת כנסת חדשה, כנסת המסמלת את ריבונותנו בארץ ומגלמת בעצמה באופן המזוקק ביותר את רצון העם כפי שבא לידי ביטוי בבחירות דמוקרטיות חופשיות

מיקי לוי:       לצערי הרב, גם היום ראינו עדות נוספת לאותו טרור רצחני המבקש לפגוע בנו ולהרוג חפים מפשע רק בגלל שהם יהודים

מיקי לוי:  בשמי ובשם הכנסת כולה אני מבקש לשלוח תנחומים למשפחות הנרצחים בפיגוע באריאל, ואני שולח תפילה להחלמתם המהירה של הפצועים

מיקי לוי:  נמשיך לרדוף את מבקשי רעתנו בכל מקום שנידרש לו

מיקי לוי:       מכובדיי, אני מכהן בבית הזה כמעט עשור, מאז שנבחרתי לכנסת התשע-עשרה

מיקי לוי:  כיהנתי בשורה של תפקידים

מיקי לוי:  מהניסיון שצברתי אני אומר לכם בכאב גדול: הכנסת הקודמת היוותה נקודת שפל בתולדות המדינה בשיח הפוגעני והמשתלח, בערעור על הלגיטימציה של ממשלה שקיבלה את אמון הכנסת ובשבירת כל כללי המשחק הנהוגים שידע הבית הזה

מיקי לוי:  השבעתה של כנסת חדשה מהווה שעת רצון לתיקון, להתחדשות ולהתנהלות אחרת

מיקי לוי:  בואו ניקח את הדברים הטובים שעשינו בכנסת העשרים-וארבע, נלמד מהם ונעלה אותם על נס – והיו כאלה הרבה

מיקי לוי:       זאת הייתה כנסת שחזרה לתפקד אחרי משבר הקורונה; היא חזרה לזירה הבין-לאומית ואירחה למעלה מ-108 משלחות מרחבי העולם של חברי פרלמנט, יושבי-ראש פרלמנטים, שגרירים, ראשי מדינות וראשי ארגונים בין-לאומיים

מיקי לוי:  המפגשים הללו חיזקו את מעמדה הבין-לאומי של מדינת ישראל, את האינטרסים המדיניים שלה ואת ביטחונה

מיקי לוי:  כמו כן, הכנסת העשרים-וארבע קיימה מספר עצום של אירועים וכנסים בזמן כהונתה הקצרה: התקיימו בה 102 אירועים מגוונים של חברי הכנסת, 87 ישיבות שדולה בנושאים שונים, 84 אירועים מחוץ למשכן הכנסת, 21 טקסים רשמיים ולא פחות מ-15 ישיבות מליאה מיוחדות

מיקי לוי:       במקביל הכנסת עבדה מסביב לשעון, ופעילותם של חברי הכנסת באה לידי ביטוי גם בנתונים הפרלמנטריים המרשימים: בכנסת העשרים-וארבע נענו 1,759 שאילתות של חברי הכנסת על ידי שרי הממשלה, נדונו בה 1,500 הצעות לסדר-היום שהגישו חברי הכנסת והתקבלו בה 102 חוקים בקריאה שלישית

מיקי לוי:  הכנסת הזאת גם העבירה תקציב מדינה לאחר יותר משלוש שנים, וזה אפשר למשרדי הממשלה לחזור ולפעול באופן מלא עבור הציבור

מיקי לוי:  בין יתר הדברים העברנו את חוק ממדים ללימודים, שנותן לחיילים המשוחררים שלנו בסיס איתן באזרחות כדי לגשת ללימודים אקדמיים; העברנו את רפורמת היבוא כדי לייעל את הרגולציה ולפתוח את השוק למוצרים נוספים, שיביאו להורדת מחירים, ובאחד מלילות הכנסת – למרות האיבה, הוויכוחים והמחלוקות – חברו להם יחד אנשי אופוזיציה וקואליציה והעבירו יחד את החוק ההיסטורי שמסדיר ומעגן את שירותי הרווחה לאנשים עם מוגבלויות: שר הרווחה מאיר כהן עם חבר הכנסת חיים כץ, ראש הממשלה יאיר לפיד עם סגן יושב-ראש הכנסת יעקב מרגי, יושבת-ראש ועדת העבודה והרווחה אפרת רייטן עם חברת הכנסת אורלי לוי אבקסיס ורבים וטובים שלא הזכרתי מכל המפלגות בבית הזה

מיקי לוי:  היה זה אחד הרגעים המרגשים והנשגבים שידעה הכנסת העשרים-וארבע

מיקי לוי:  ברגע של חסד איחדנו כוחות והוכחנו שהטוב והמשותף מנצח ומוביל אותנו

מיקי לוי:       זה יכול וצריך להיות ככה גם בכנסת העשרים-וחמש, כי הדברים שאנו מסכימים עליהם גדולים לאין שיעור מהמחלוקות בינינו, כי חברי הכנסת שיושבים באולם הזה הגיעו לבית הזה מתוך שליחות ומתוך רצון אמיתי לעבוד קשה כדי לקדם את החברה הישראלית

מיקי לוי:  בואו נקדם את המשותף בינינו, ולא נדגיש את המפריד; בואו נכבוש שיאים חדשים של שיתוף פעולה בינינו, ולא נדרדר לשנאה ולאיבה; ובעיקר, בואו ננהל את המחלוקות בינינו בכבוד הדדי ובענייניות

מיקי לוי:  אחוז ההצבעה הגבוה בבחירות האחרונות רק מוכיח כי הציבור מאמין בבית הזה ונושא אליו את עיניו בתקווה

מיקי לוי:  אסור לנו לתת למחזות שראינו בכנסת העשרים-וארבע לחזור על עצמם, אסור לנו לאכזב את הציבור

מיקי לוי:      חבריי חברי הכנסת החדשים, ברגע החגיגי הזה של שעת רצון אני מבקש לדבר אליכם ואל ליבכם

מיקי לוי:  אני יודע שאתם מתרגשים ומלאים בכוונות טובות ורצון להשפיע ולשנות

מיקי לוי:  על שולחנו של כל אחד מחברי הכנסת נמצא שעון חול בלתי נראה שכבר התהפך וסופר לאחור את הזמן שנשאר לכהונתה של הכנסת

מיקי לוי:  האמינו לי, הזמן הזה חולף מהר

מיקי לוי:  נצלו אותו

מיקי לוי:  הציבור הפקיד בידיכם את אמונו, וזוהי זכות גדולה

מיקי לוי:  אל תבזבזו אותה במריבות על קרדיטים, כותרות קצרות מועד ואגו; כמו בועות סבון – לא נשאר מהם כלום

מיקי לוי:  קחו סוגיות שקרובות לליבכם, התמקדו בהן ולמדו אותן היטב והעמיקו; נצלו את החודשים הראשונים כדי ללמוד ולהכיר את סט הכלים והכללים המיוחדים שהבית האהוב והיקר הזה מעמיד לרשותכם; היו אורחים קבועים בוועדה שמטפלת בסוגיה שבחרתם, לא אורחים לרגע בדיונים נוצצים תקשורתית בכל מיני ועדות; צרו שיתופי פעולה עם חברי כנסת ממפלגות אחרות כדי לקדם את אותן סוגיות – חברויות ושיתופי פעולה הם מפתח חשוב לעבודה בבית הזה; זכרו שחלק ניכר מעבודתכם אינו רק לחוקק, אלא גם – ובעיקר – לפקח על עבודת הממשלה; שבו בוועדות, הגיעו מוכנים לדיונים, ושאלו את השרים והפקידים שאלות מדויקות וחדות; דברו לגופו של עניין ולא לגופו של אדם

מיקי לוי:  עשו כל זאת, חבריי חברי הכנסת החדשים, ואני מבטיחכם שתצליחו לקדם את הסוגיות שבחרתם למען האזרחים ולהשאיר חותם כשליחי ציבור

מיקי לוי:      חבריי חברי הכנסת, הבחירות נגמרו, והעם הכריע הכרעה ברורה

מיקי לוי:  אני ומפלגתי הולכים לאופוזיציה

מיקי לוי:  כפי שאמרנו, נהיה אופוזיציה לממשלה – לא למדינה; אם הממשלה תקדם מהלכים שייטיבו עם העם – נתמוך בהם, ולא ננהל נגדם מאבק רק בגלל הפוזיציה

מיקי לוי:  בהזדמנות הזאת אני מבקש לברך אותך, חבר הכנסת בנימין נתניהו, על ניצחונך בבחירות

מיקי לוי:  שוב נפלה בחיקך הזכות להוביל את הממשלה והעם

מיקי לוי:  אחד האתגרים הגדולים שעומדים בפניך הוא הקרע ההולך וגדל בעם

מיקי לוי:  השנים האחרונות קרעו אותנו מבפנים, וזוהי הסכנה הקיומית הגדולה ביותר שמדינת ישראל ניצבת בפניה

מיקי לוי:  אני מאחל לך הצלחה ולמען העם והמדינה, שכל כך יקרה לכולנו

מיקי לוי:       אסיים בתפילה הממוענת לכל אחד מחברי הכנסת בבית הזה: "יברכך ה' וישמרך

מיקי לוי:  יאר ה' פניו אליך ויחֻנך

מיקי לוי:  ישא ה' פניו אליך וישם לך שלום"

מיקי לוי:  מי ייתן

מיקי לוי:  תודה רבה

דן מרזוק: "התקווה", בביצוע מקהלת לב קריית גת

דן מרזוק:        (שירת התקווה)     

דן מרזוק: כבוד הנשיא!     (חברי הכנסת מכבדים בקימה את צאת נשיא המדינה מאולם המליאה

דן מרזוק: )     (תרועת חצוצרות)     נא לשבת

מיקי לוי: חבריי חברי הכנסת, אני מכריז על נעילת ישיבת הפתיחה

מיקי לוי:       הישיבה הבאה תתקיים מחר, יום רביעי, כ"ב בחשוון התשפ"ג, 16 בנובמבר 2022, בשעה 11:00

מיקי לוי:  ישיבה זו נעולה